En 68-årig kvinde fra Saltum omkom torsdag aften i en dødsbrand i hendes egen lejlighed. Det oplyser Nordjyllands Politi. Branden opstod, mens kvinden sad på klappen af hendes rollator i mellemgangen i hendes lejlighed på stueplan i Saltum. - Der er noget, der tyder på, at der er tabt gløder formentlig fra en cigaret ned i et tæppe, som hun sidder med i skødet, fortæller vagtchef ved Nordjyllands Politi Henrik Beck. Branden bredte sig ikke til andre områder i lejligheden end mellemgangen, hvor kvinden sad på sin rollator. Nordjyllands Politi oplyser desuden, at der ikke er noget mistænkeligt ved branden, men at der er sket en ulykkelig ulykke. De pårørende er underrettet.

Referat:
En ulykkelig hændelse fandt torsdag aften sted i Saltum. En 68-årige kvinde omkom i en dødsbrand i hendes eget hjem.